laion/Wikipedia-Exotic huggingface dataset:
বারদোলি সত্যাগ্রহ

বারদোলি সত্যাগ্রহ বলা হয়। এটি ভারতের স্বাধীনতা আন্দোলনের গুরুত্বপূর্ণ অংশ। বল্লভভাই প্যাটেল সত্যাগ্রহটির নেতৃত্ব  দিয়েছিলেন, এবং সত্যাগ্রহটি সফল হয়াতে তিনি স্বাধীনতা আন্দোলনের একজন প্রধান নেতা হিসেবে গণ্য হন। Tripathi, Amales (১৯৯৮)। Svādhīnatāra mukha। Ānanda Pābaliśārsa। আইএসবিএন 9788172157814।  Jain, Simmi (২০০৩)। Encyclopaedia of Indian Women Through the Ages: Period of freedom struggle (ইংরেজি ভাষায়)। Gyan Publishing House। আইএসবিএন 9788178351742।  Valiani, A. (২০১১-১১-১১)। Militant Publics in India: Physical Culture and Violence in the Making of a Modern Polity (ইংরেজি ভাষায়)। Springer। আইএসবিএন 9780230370630।  Taneja, Anup (২০০৫)। Gandhi, Women, and the National Movement, 1920-47 (ইংরেজি ভাষায়)। Har-Anand Publications। আইএসবিএন 9788124110768।  Bondurant, Joan V. (১৯৬৭)। Conquest of Violence: The Gandhian Philosophy of Conflict (ইংরেজি ভাষায়)। University of California Press।
এম এম শাহীন

এম এম শাহীন একজন বাংলাদেশি রাজনীতিবিদ, ব্যবসায়ী, সাংবাদিক ও সাবেক সংসদ সদস্য। তিনি মৌলভীবাজার-২ (কুলাউড়া উপজেলা) আসন থেকে ১৯৯৬ ও ২০০১ সালের নির্বাচনে সংসদ সদস্য নির্বাচিত হন। বর্তমানে তিনি বিকল্পধারার প্রেসিডিয়াম সদস্য হিসেবে দায়িত্ব পালন করছেন। এম এম শাহীন ১ আগস্ট ১৯৬০ সালে মৌলভীবাজার জেলার কুলাউড়া উপজেলায় জন্মগ্রহণ করেন। তার পিতার নাম আব্দুর রব ও মাতার নাম সৈয়দা মাহেরু রব। শিক্ষাজীবনে শাহীন সরকারী তিতুমীর কলেজে অধ্যয়নরত অবস্থায় প্রথমে পশ্চিম জার্মানিতে ও পরে যুক্তরাষ্ট্রে গমন করেন। এম এম শাহীন ১৯৯৬ সালের ফেব্রুয়ারিতে অনুষ্ঠিত ষষ্ঠ জাতীয় সংসদ নির্বাচনে বাংলাদেশ জাতীয়তাবাদী দলের (বিএনপি) মনোনয়নে ধানের শীষ প্রতীকে বিনা প্রতিদ্বন্দ্বীতায় নির্বাচন করে মৌলভীবাজার-২ আসন থেকে প্রথমবারের মত সংসদ সদস্য নির্বাচিত হন। ২০০১ সালে অষ্টম জাতীয় সংসদ নির্বাচনে দলীয় মনোনয়ন না পেয়ে তিনি স্বতন্ত্র প্রার্থী হিসেবে ফুটবল প্রতীকে নির্বাচন করে তৎকালীন আওয়ামী লীগ প্রার্থী সুলতান মোহাম্মদ মনসুর আহমকে পরাজিত করে সংসদ সদস্য নির্বাচিত হন। সংসদ সদস্য হওয়ার পর তিনি পুনরায় বিএনপিতে যোগদান করেন। ২০০৮ সালে পুনরায় স্বতন্ত্র প্রার্থী হিসেবে নির্বাচন করে জাতীয় পার্টির নবাব আলী আব্বাস খানের কাছে পরাজিত হন। ১৫ নভেম্বর ২০১৮ সালে তিনি বিকল্পধারায় যোগদান করেন এবং ২০১৮ সালের একাদশ জাতীয় সংসদ নির্বাচনে বিকল্পধারার হয়ে মহাজোটের প্রার্থী হিসেবে মৌলভীবাজার-২ আসন থেকে নৌকা প্রতীকে মনোনয়ন পান। "বিকল্পধারার প্রেসিডিয়াম সদস্য হলেন এম এম শাহীন"। মানবজমিন। সংগ্রহের তারিখ ২৯ ডিসেম্বর ২০১৮।  "আবারো চমক দেখাতে পারেন এম এম শাহীন"। মানবকণ্ঠ। সংগ্রহের তারিখ ২৯ ডিসেম্বর ২০১৮। [স্থায়ীভাবে অকার্যকর সংযোগ] "৬ষ্ঠ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৫ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "আবারও চমক দেখাতে পারেন এম এম শাহীন | বাংলাদেশ প্রতিদিন"। বাংলাদেশ প্রতিদিন। সংগ্রহের তারিখ ২৯ ডিসেম্বর ২০১৮।  "৮ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "নৌকার মাঝি এম এম শাহীন"। বাংলাদেশ প্রতিদিন। সংগ্রহের তারিখ ২৯ ডিসেম্বর ২০১৮।
খায়রুন সুন্দরী

খায়রুন সুন্দরী ২০০৪ সালে মুক্তিপ্রাপ্ত একটি লোক ঘরনার চলচ্চিত্র। এই চলচ্চিত্রটি পরিচালনা করেন একে সোহেল। ছবির প্রধান চরিত্রে অভিনয় করেন মৌসুমী। তার স্বামীর চরিত্রে অভিনয় করেছেন ফেরদৌস। ছবিটি ২০০৪ সালে রেকর্ড পরিমাণ ব্যবসা করে। পরে প্রাণের স্বামী নামে এটি ভারতে পুনর্নির্মিত হয়, যাতে ফেরদৌস আহমেদ, রচনা ব্যানার্জী, এটিএম শামসুজ্জামান অভিনয় করেছিলেন। ফেরদৌস আহমেদ - ফজল মৌসুমী - খায়রুন নেসা দিলদার - নছর ঘটক এটিএম শামসুজ্জামান - ব্যাপারি মুকুল তালুকদার ওয়াদুদ রঙ্গিলা চন্দ্রিমা জলিল বাচ্চু জামিলুর রহমান শাখা শশী বেগম মন্টু ‘খাইরুন লো তোর লম্বা মাথার কেশ’ মমতাজের গাওয়া এই গানটি ব্যাপক জনপ্রিয়তা লাভ করে। প্রতিবেদক, বিনোদন (২০২২-১১-২০)। "মারা গেছেন 'খায়রুন সুন্দরী' সিনেমার খল অভিনেতা"। Prothomalo। সংগ্রহের তারিখ ২০২৩-১২-২৩।  "হারিয়ে যাচ্ছে গ্রামীণ পটভূমি ও লোকজ ধারার ছবি"। দৈনিক যুগান্তর। ২৭ সেপ্টেম্বর ২০১৮।  "'খায়রুন সুন্দরী' খ্যাত খলনায়ক মুকুল আর নেই"। banglanews24.com। ২০২২-১১-২০। সংগ্রহের তারিখ ২০২৩-১২-২৩।  বাংলা চলচ্চিত্র প্রবেশদ্বার বাংলা মুভি ডেটাবেজে খায়রুন সুন্দরী ইন্টারনেট মুভি ডেটাবেজে খায়রুন সুন্দরী (ইংরেজি)
সাইমন কমিশন

সাইমন কমিশন বা ইন্ডিয়ান স্ট্যাটু্যটরি কমিশন রিপোর্ট বা ভারতীয় সাংবিধানিক কমিশন ছিল ব্রিটিশ পার্লামেন্টের সাতজন সদসবৃন্দের দ্বারা গঠিত কমিশন যারা ১৯২৭ সালেতে ভারতের সংবিধানিক পুনর্গঠন অধ্যয়ন করতে এসেছিলেন। ভারতে ভারতীয় সমস্যাবলি অনুসন্ধান করে শাসনতান্ত্রিক সংস্কার সম্পর্কে প্রতিবেদন পেশ করার জন্য এই কমিশন গঠন করা হয়েছিল (১৯২৭)। এই কমিশন ছিল সরকার ও বিরোধীদলীয় আটজন সংসদ সদস্য নিয়ে গঠিত একটি সংসদীয় কমিশন। সভাপতি স্যার জন সাইমনের নামানুসারে এ কমিশন সাইমন কমিশন নামেও পরিচিত। কাজী নজরুল ইসলাম সাইমন কমিশনের রিপোর্ট নামে ব্যাঙ্গাত্মক একটি কবিতা লিখেন। ১৯২৮ সালের ৩০ অক্টোবর, লালা লাজপত রায় সাইমন কমিশনের বিরুদ্ধে অনুষ্ঠিত প্রদর্শনীতে অংশগ্রহণ করেন। সেখানে তিনি পুলিশের লাঠি চার্চে গভীর ভাবে আহত হন। গুরুতরভাবে আহত হয়ে তিনি বলেছিলেন, ‘’আমার শরীরে করা ব্রিটিশের প্রহার, ব্রিটিশের ধংসের কারণ হয়ে উঠবে’’। ব্রিটিশের প্রহারে গুরুতরভাবে আহত হওয়ার ফলে ১৯২৮ সালের ১৭ নভেম্বর তাঁর মৃত্যু হয়। ১৯১৯ খ্রিস্টাব্দে ব্রিটিশ সরকার যে সংস্কার আইন প্রবর্তন করেছিলেন তা উদ্দেশ্য পূরণে ব্যর্থ হয়। তারপর একের পর এক আন্দোলনে ভারতীয় রাজনীতি আবর্তিত হয়। অসহযোগ আন্দোলনের তীব্রতা এবং স্বরাজ্য দলের কর্মসূচি ব্রিটিশ সরকারকে যথেষ্ট ভাবিয়ে তুলেছিল । এই অবস্থায় ব্রিটিশ সরকার ভারতীয়দের দাবিদাওয়া ও অসন্তোষের মূল কারণগুলি অনুসন্ধানের জন্য একটি কমিশন গঠন করেন। ইংল্যান্ডের উদারনৈতিক নেতা ও প্রখ্যাত সংবিধানবিশেষজ্ঞ ও লেফটেন্যান্ট গভর্নর জেনারেল স্যার জন সাইমনের নেতৃত্বে এই কমিশন গঠিত হয়েছিল বলে এটি সাইমন কমিশন নামে পরিচিত । এই কমিশনের সাতজন সদস্যই শ্বেতাঙ্গ এবং ব্রিটিশ পার্লামেন্টের সদস্য ছিলেন । সাইমন কমিশনের বিশিষ্ট সদস্যরা হলেন লর্ড স্ট্র্যাথকোনা, ভাইকাউন্ট বার্নহ্যাম, কর্নেল স্টিফেন ওয়েলিস, লেনফক্স, মেজর এটলি ও এডওয়ার্ড ক্যারোগান। সাইমন কমিশন ভারতে আসেন ১৯২৭ খ্রিস্টাব্দে। তখন ভারতের গভর্নর জেনারেল ছিলেন লর্ড আর্উইন (১৯২৬-১৯৩১)। এই কমিশনকে হোয়াইট কমিশন বলা হয়, কারণ এখানে সমস্ত সদস্যরা সাদা চামড়ার মানুষ ছিলেন। কোনো ভারতীয় প্রতিনিধিকে এই কমিশনে সদস্য হিসেবে না নেওয়ায় ভারতীয়রা এটিকে বয়কট করেন। Andrews, C. F. (২০১৬-১০-০৪)। Routledge Revivals: India and the Simon Report (1930) (ইংরেজি ভাষায়)। Routledge। আইএসবিএন 978-1-315-44498-7।
স্বতন্ত্র রাজনীতিবিদ

সাধারণভাবে, প্রার্থী যখন কোন রাজনৈতিক দলের সমর্থন না পেয়ে নিজেই নিজের মত করে কোন নির্বাচনে অংশ নেয় তখন তাকে স্বতন্ত্র প্রার্থী বলে। জাতীয় সংসদ নির্বাচনে স্বতন্ত্র প্রার্থী হতে হলে সমর্থনের প্রমাণ হিসেবে নির্বাচনী এলাকার ১ শতাংশ ভোটারের স্বাক্ষর জমা দিতে হয় মনোনয়নপত্রের সঙ্গে। তবে অতীতে সংসদ সদস্য ছিলেন এমন ব্যক্তির ক্ষেত্রে এই বিধান প্রযোজ্য নয়। এবং ২০,০০০ টাকা জামানত হিসাবে জমা দিতে হয়। এ ছাড়া আরপিওর ২০(এ) ধারায় স্বতন্ত্র প্রার্থীরা ইভিএম ব্যবহারের সুযোগ পাবে। ইউনিয়ন পরিষদ নির্বাচনে স্বতন্ত্র প্রার্থী হতে সমর্থনের কোনো প্রমাণ দেখাতে হয় না। তবে পৌরসভায় ১০০ ভোটার, উপজেলায় ২৫০ ভোটার, সিটি করপোরেশনে ৩০০ ভোটারের সমর্থন তালিকা দিতে হয়। নির্বাচন কমিশন নির্বাচনী ব্যবস্থা নির্বাচন Al-Zumai, Fahad (জুন ২০১৩)। "Kuwait's political impasse and rent-seeking behaviour: A call for institutional reform" (পিডিএফ)। Kuwait Programme on Development, Governance and Globalisation in the Gulf States। London School of Economics। 29: 1–33। সংগ্রহের তারিখ ১ জানুয়ারি ২০১৫।  সংসদ নির্বাচন: নির্বাচনী আইন কি স্বতন্ত্র প্রার্থীদের জন্য বাধা হয়ে দাঁড়িয়েছে? বিবিসি বাংলা, ঢাকা প্রার্থীদের যা জানা জরুরি ওয়েব্যাক মেশিনে আর্কাইভকৃত ৩ নভেম্বর ২০১৮ তারিখে দৈনিক প্রথম আলো সহজ হচ্ছে স্বতন্ত্র প্রার্থী হওয়ার পথ বাংলাদেশ প্রতিদিন স্বতন্ত্র রাজনীতিবিদ নির্দেশিকা
নেহরু রিপোর্ট

নেহেরু রিপোর্ট(১৯২৮) ছিল একটি স্মারকলিপি যা নতুন স্বায়ত্ত শাসনের জন্য ভারতের সংবিধান রূপলেখা। এইটি প্রস্তুত করা হয়েছিল সমস্ত দলের অধিবেশনের মাধ্যমে। মতিলাল নেহেরুর নেতৃত্বে কংগ্রেস এই প্রস্তাবনাটি উপস্থাপন করে। দুইজন মুসলিম সহ এই কমিটিটিতে নয় জন অন্যান্য সদসবৃন্দ ছিল। তেজ বাহাদুর সপ্রু ছিলেন তাদের মধ্যে অন্যতম। নেহেরু রিপোর্টে প্রস্তাবিত কয়েকটি গুরুত্বপূর্ণ সুপারিশ- কঃ কেন্দ্রে দ্বি-কক্ষ বিশিষ্ট আইন সভা প্রবর্তন করতে হবে। খঃ হিন্দু-মুসলিমদের একই সাথে যুক্ত নির্বাচন দিতে হবে। গঃ ১৯ টি মৌলিক অধিকার উল্লেখ করে তা রক্ষা করার দাবি জানানো হয়। ঘঃ সর্বোচ্চ আদালত গঠন করতে হবে। ঙঃ প্রতিরক্ষা পরিষদ গঠন করতে হবে। চঃ প্রাদেশিক স্বায়ত্বশাসন দিতে হবে। ছঃ গভর্নর জেনারেল ব্রিটিশ রানী দ্বারা নির্বাচিত হলেও কেন্দ্রীয় পরিষদের সাথে পরামর্শক্রমে শাসনব্যবস্থা পরিচালনা করবেন। জঃ সার্বজনীন ভোটাধিকার নিশ্চিত করতে হবে।
আব্দুস সাত্তার (চিত্রশিল্পী)

ড. আব্দুস সাত্তার (জন্ম: ২রা ফেব্রুয়ারি, ১৯৪৮) বাংলাদেশের একজন চিত্রশিল্পী। তিনি তার শিল্পকর্মের জন্য ২টি স্বর্ণপদকসহ ৭টি আর্ন্তজাতিক পুরস্কার পান। জাতীয় পর্যায়ে পেয়েছেন ৯টি পুরস্কার। তার ২০টির অধিক প্রকাশনা রয়েছে যেগুলো কলেজ ও বিশ্ববিদ্যালয়ে রেফারেন্স বুক হিসাবে তালিকাভুক্ত। চিত্রশিল্পী আব্দুস সাত্তার শিল্পচর্চার পাশাপাশি যেমন করেছেন শিক্ষকতা তেমন রচনা করেছেন বহুলনন্দিত অনেক গ্রন্থ। সমসাময়িক রাজনৈতিক প্রবন্ধ থেকে শুরু করে রচনা করেছেন চিত্রশিল্পের উপর একাধিক তথ্যনির্ভর বিশ্লেষণধর্মী গ্রন্থ। তার প্রকাশিত বইসমূহের মধ্যে উল্লেখযোগ্য হল- শিল্পাচার্য জয়নুল আবেদিন (১৯৮৮) শিল্পের উপকরণ ও ব্যবহার পদ্ধতি (১৯৮৯) শিক্ষা সংস্কৃতি রাজনীতি (২০০১) জয়নুলের এগারজন সহকর্মী বাংলাদেশের নতোন্নত দারুশিল্প শিল্পকলা যুগে যুগে প্রাচ্যচিত্রের সৌন্দর্য লঙ্কা, লেনিন, হোচিমিন ও নেলসন মেন্ডেলার দেশে শিল্পের আনন্দ আরণ্য জনপদে পশ্চিমা শিল্পের আগ্রাসন ও পূ্র্ব-পশ্চিম দ্বন্দ্ব ল্যান্ডস্কেপ অলংকার প্রবন্ধ সমগ্র জাপান থেকে মেক্সিকো প্রকৃত শিল্পের স্বরূপ সন্ধান আলাস্কা ও কানাডার রকি পর্বত থেকে ইন্দোনেশিয়া বাংলাদেশের শিল্পী ও শিল্প। অধ্যাপক ড. আব্দুস সাত্তার এর ৭১ তম জম্মবার্ষিকী উদ্‌যাপন ওয়েব্যাক মেশিনে আর্কাইভকৃত ২৬ ডিসেম্বর ২০১৮ তারিখে "অধ্যাপক ড. আব্দুস সাত্তার-এর ৭১ তম জম্মবার্ষিক উদ্‌যাপন"। The Daily Sangram। সংগ্রহের তারিখ ২০১৯-১১-০৫। [স্থায়ীভাবে অকার্যকর সংযোগ] "বাংলাদেশ-ভারতের বরেণ্য শিল্পীদের চিত্র প্রদর্শনী | কালের কণ্ঠ"। Kalerkantho। সংগ্রহের তারিখ ২০১৯-১১-০৫।
শ্যামল ছায়া

শ্যামল ছায়া ২০০৪ সালের বাংলাদেশী যুদ্ধভিত্তিক নাট্য চলচ্চিত্র। বাংলাদেশের স্বাধীনতা যুদ্ধের উপর ভিত্তি করে নির্মিত চলচ্চিত্রটি রচনা ও পরিচালনা করেছেন হুমায়ূন আহমেদ। অভিনয়ে ছিলেন মেহের আফরোজ শাওন, রিয়াজ, হুমায়ুন ফরীদি, আহমেদ রুবেল, শিমুল প্রমুখ। এটি ২০০৬ সালে ৭৮তম একাডেমি পুরস্কার আয়োজনে শ্রেষ্ঠ বিদেশি ভাষার চলচ্চিত্র বিভাগে বাংলাদেশের নিবেদিত দ্বিতীয় চলচ্চিত্র। যদিও এটি মূল অস্কারে মনোনীত হয়নি। ১৯৭১ সালের মার্চে বাংলাদেশের স্বাধীনতা যুদ্ধ শুরু হয়। সারা দেশে যুদ্ধ ছড়িয়ে পড়ায় অনেকেই নিরাপদ আশ্রয়ের সন্ধানে ছুটে বেড়াতে থাকেন। এমনই একদল আশ্রয় সন্ধানীর পলায়ণের কাহিনি নিয়ে চলচ্চিত্রটি নির্মিত হয়েছে। এক দল মানুষ একটি ইঞ্জিনচালিত নৌকায় করে নিরাপদ গন্তব্যের পানে ছুটছেন যদিও তাঁরা নিশ্চিত নন, নিরাপত্তা কোথায় পাওয়া যাবে। মেহের আফরোজ শাওন - আশালতা রিয়াজ - মাওলানা হুমায়ুন ফরীদি - মুক্তিবাহিনীর কমান্ডার আহমেদ রুবেল - পীতাম্বর শিমুল - জনৈক ইঞ্জিনিয়ার স্বাধীন খসরু - আশালতার স্বামী সৈয়দ আখতার আলী - তানিয়া আহমেদ - রাত্রি এজাজুল ইসলাম - নৌকা চালক ফারুক আহমেদ - কাল্লু শামীমা নাজনীন - জেসমিন পারভেজ - শ্রেষ্ঠ আন্তর্জাতিক পূর্ণদৈর্ঘ্য চলচ্চিত্র বিভাগে একাডেমি পুরস্কারের জন্য বাংলাদেশী নিবেদন প্রবেশদ্বার:  চলচ্চিত্র হুমায়ূন আহমেদ বাংলাদেশের মুক্তিযুদ্ধের চলচ্চিত্র অলমুভিতে শ্যামল ছায়া (ইংরেজি) ইন্টারনেট মুভি ডেটাবেজে শ্যামল ছায়া (ইংরেজি) টিসিএম চলচ্চিত্র ডেটাবেজে শ্যামল ছায়া ব্রিটিশ ফিল্ম ইনস্টিটিউটে শ্যামল ছায়া (ইংরেজি) বক্স অফিস মোজোতে শ্যামল ছায়া (ইংরেজি) রটেন টম্যাটোসে শ্যামল ছায়া (ইংরেজি) লেটারবক্সডে শ্যামল ছায়া (ইংরেজি)
ঘর্ঘরা নদী

ঘর্ঘরা (হিন্দি: घाघरा, প্রতিবর্ণীকৃত: ঘাঘরা), যা নেপালে কর্ণালী (নেপালি: कर्णाली), তিব্বতে মাপ্‌ছা ৎসাংপো ও অবধে সরযূ (হিন্দি: सरयू)নামেও পরিচিত, একটি আন্তঃসীমান্ত নদী এবং এটি তিব্বত মালভূমিতে অবস্থিত মানস সরোবরের কাছে থেকে উৎপন্ন হয়ে নেপালের মধ্য দিয়ে প্রবাহিত হয়ে ভারতে ব্রহ্মঘাটে শরদা নদীর সঙ্গে মিলিত হয়। ঘর্ঘরা নদী গঙ্গা নদীর বাম তীরের প্রধান উপনদী। নেপালে এর নদীটির দৈর্ঘ্য ৫০৭ কিমি (৩১৫ মাইল) এবং এটি নেপালের দীর্ঘতম নদী। ঘর্ঘরা নদী বিহারের রেবেলগঞ্জে গঙ্গার সাথে মিলিত হয় এবং এর মোট দৈর্ঘ্য ১,০৮০ কিমি (৬৭০ মাইল)। আয়তন অনুযায়ী ঘর্ঘরা গঙ্গার বৃহত্তম উপনদী এবং দৈর্ঘ্য অনুযায়ী যমুনা নদীর পর ঘর্ঘরা গঙ্গার দ্বিতীয় বৃহত্তম উপনদী। এটি শুরু হয় সমুদ্রতল থেকে প্রায় ৩,৯৬২ মিটার (১২,৯৯৯ ফুট) উচ্চতায় উঁচুতে তিব্বতের হিমালয়ের দক্ষিণাঞ্চলীয় ঢালগুলিতে ম্যাপচাচুঞ্জের হিমবাহ থেকে। নেপালের সবচেয়ে দূরবর্তী এবং কমপক্ষে অনুসন্ধানকৃত এলাকাগুলি কর্ণালি নদীর মতো দক্ষিণে প্রবাহিত হয়। ২০২ কিলোমিটার (১২৬ মাইল) সেতি নদীটি পশ্চিমাঞ্চলের পশ্চিমে অংশে প্রবাহিত হয় এবং দুন্দ্রাস পাহাড়ের উত্তরে দত্তী জেলায় কর্ণালি নদীতে যোগ দেন। ২৬৪ কিলোমিটার (১৬৪ মাইল) দীর্ঘ আরেকটি উপনদী ভেরী ধবলগিরি হিমালয়ের পশ্চিম অংশে উত্থিত হয় এবং সুর্খেত জেলার কুইনেঘাটের কাছে কর্নলি নদীর সঙ্গে যুক্ত হয়। নেপালে কর্ণালী প্রদেশ এই নদীর সবচেয়ে বড় প্রশাসনিক বিভাগ এবং এর আয়তন ৫,০০০ বর্গমাইল (১৩,০০০ কিমি২)। এর জনঘনত্ব নেপালে সর্বনিম্ন এবং কর্ণালী নদীর তীরে কোনো বড় বসতি নেই। ভারতে ঘর্ঘরা নদী উত্তরপ্রদেশ রাজ্যের অযোধ্যা, আজমগড়, আম্বেদকর নগর, গোন্ডা, গোরক্ষপুর, দেওরিয়া, বস্তি, বারাবাঁকি, বালিয়া, বাহরাইচ, লখিমপুর খেরি, সন্ত কবীর নগর ও সীতাপুর জেলা এবং বিহার রাজ্যের সিওয়ান জেলা জুড়ে বিস্তৃত। ভারতে ঘর্ঘরা নদী সংলগ্ন গুরুত্বপূর্ণ শহরের মধ্যে উত্তরপ্রদেশ রাজ্যের অযোধ্যা, আকবরপুর, গোন্ডা, গোরক্ষপুর, দেওরিয়া, বস্তি, বারাবাঁকি, বাহরাইচ, রাজেসুলতানপুর, সন্ত কবীর নগর, সিদ্ধার্থনগর ও সীতাপুর এবং বিহার রাজ্যের ছাপরা, সিওয়ান ও সোনপুর উল্লেখযোগ্য। অযোধ্যায় ঘর্ঘরা নদী "সরযূ" নামে পরিচিত। Pathak, S. (২০১৬)। "Himalaya: Highest, Holy and Hijacked"। Raghubir Chand; Walter Leimgruber। Globalization and Marginalization in Mountain Regions। Perspectives on Geographical Marginality। 1। পৃষ্ঠা 89–110। আইএসবিএন 978-3-319-32648-1। ডিওআই:10.1007/978-3-319-32649-8_7। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Jain, S.K.; Agarwal, P.K.; Singh, V.P. (২০০৭)। Hydrology and Water Resources of India। The Netherlands: Springer। আইএসবিএন 978-1-4020-5179-1। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "The Karnali Zone of Nepal"। www.ancientworlds.net। ১ ডিসেম্বর ২০০৮ তারিখে মূল থেকে আর্কাইভ করা। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উইকিমিডিয়া কমন্সে ঘর্ঘরা নদী সংক্রান্ত মিডিয়া রয়েছে। নেপাল নদী সংরক্ষণ ট্রাস্ট: কর্ণলী নদী ঘঘড়া নদীর এক সংক্ষিপ্ত বিবরণ
প্রগতিশীল গণতান্ত্রিক দল (বাংলাদেশ)

প্রগতিশীল গণতান্ত্রিক পার্টি বাংলাদেশের একটি তুলনামূলক নতুন প্রতিষ্ঠিত রাজনৈতিক দল। এটি 'পিডিপি' নামে পরিচিত। এই দলটি ২১ জুন ২০০৭ তারিখে একটি সংবাদ সম্মেলনের মাধ্যমে প্রতিষ্ঠিত হয়, যদিও সেই সময়ে জরুরি অবস্থার কারণে উন্মুক্ত রাজনীতি নিষিদ্ধ ছিল। "সংরক্ষণাগারভুক্ত অনুলিপি"। ১৫ ফেব্রুয়ারি ২০১২ তারিখে মূল থেকে আর্কাইভ করা। সংগ্রহের তারিখ ৩০ ডিসেম্বর ২০১৮।
ওএফডিএম

অর্থোগোনাল ফ্রিকুয়েন্সি-ডিভিশন মাল্টিপ্লেক্সিং (ওএফডিএম) একটি ফ্রিকুয়েন্সি-ডিভিশন মাল্টিপ্লেক্সিং (এফডিএম) পদ্ধতি যেটি ডিজিটাল বহু-বাহক মডুলেশনে ব্যবহৃত হয়। অনেক কাছাকাছি মানের অনুভুমিক সাব-ক্যারিয়ার বা বাহক তরঙ্গকে তথ্য সম্প্রচারের কাজে ব্যবহার করা হয়। প্রতিটি সাব-ক্যারিয়ারের জন্য একটি করে হিসেবে তথ্যকে কয়েকটি সমান্তরাল ডাটা স্ট্রিম বা চ্যানেলে ভাগ করা হয়। প্রতিটি আলাদা সাব-ক্যারিয়ারকে প্রচলিত মডুলেশন পদ্ধতি (যেমন কোয়াড্রেচার অ্যামপ্লিচুড মডুলেশন বা ফেজ শিফট কিইং) অনুযায়ী তুলনামূলক কম সংকেত হারে প্রেরণ করা হয় যাতে মোট তথ্য হার একক-বাহক মডুলেশনের সমান থাকে। প্রশস্ত ব্যান্ড ডিজিটাল যোগাযোগব্যবস্থায় ওএফডিএম জনপ্রিয় একটি পদ্ধতিতে পরিনত হয়েছে। তারবিহীন অথবা তারযুক্ত দুই মাধ্যমেই ডিজিটাল টেলিভিশন ও অডিও সম্প্রচার, তারবিহীন নেটওয়ার্কিং ও ব্রডব্যান্ড ইন্টারনেট সংযোগে এই পদ্ধতি ব্যবহৃত হচ্ছে। একক-বাহক পদ্ধতির বদলে ওএফডিএম-এর সুবিধা হচ্ছে এটি চ্যানেলের বিরুপ অবস্থা যেমনঃ তামার তারে উচ্চ কম্পাঙ্কের তরঙ্গের অ্যাটেনুয়েশন, মাল্টিপাথের কারণে কোন নির্দিষ্ট কম্পাঙ্কের ফেডিং ইত্যাদি জটিল কোন ইকুয়ালাইজেশন ফিল্টার ছাড়াই মোকাবিলা করতে পারে। এসব ইকুয়ালাইজেশন সহজতর কারণ ওএফডিএমকে বেশি গতির একক কম্পাঙ্কের ওয়াইডব্যান্ড সংকেত হিসেবে না দেখে কম গতির অনেকগুলো কম্পাঙ্কের ন্যারোব্যান্ড সংকেত হিসেবে বিবেচনা করা হয়। দুটি কম্পাঙ্কের মাঝের গার্ড ইন্টারভ্যাল বা বিরতি থাকে যার মাধ্যমে ইন্টারসিম্বল ইন্টারফেরেন্স কমানো যায়। একক কম্পাঙ্কের নেটওয়ার্কেও ওএফডিএম-এ ব্যবহার করা যেতে পারে। ওএফডিএম দুটি মাদ্ধমে সম্পূর্ণ হয়ে থাকে, রেডিও তরঙ্গ ও অপটিকাল অয়ার। এ পদ্ধতিতে রেডিও তরঙ্গের তুলনায় অপটিকাল অয়ার এর মাদ্ধমে ডাটা ট্র্যান্সফার অধিকতর নিরাপদ। রেডিও তরঙ্গ ও অপটিকাল অয়ার দুই পদ্ধতির মদ্ধে মূল পার্থক্য ট্রান্সমিটার ও রিসিভার এর।
শ্যামল ছায়া (দ্ব্যর্থতা নিরসন)

শ্যামল ছায়া (চলচ্চিত্র), হুমায়ূন আহমেদ পরিচালিত চলচ্চিত্র। শ্যামল ছায়া (উপন্যাস), হুমায়ূন আহমেদ রচিত উপন্যাস। এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
দ্য ট্রাবলসাম রেইন অফ কিং জন

দ্য ট্রাবলসাম রেইন অফ জন, কিং অফ ইংল্যান্ড (ইংরেজি: The Troublesome Reign of John, King of England) হল আনুমানিক ১৫৮৯ সালে রচিত একটি এলিজাবেথীয় ঐতিহাসিক নাটক। এটি সচরাচর দ্য ট্রাবলসাম রেইন অফ কিং জন (ইংরেজি: The Troublesome Reign of King John) নামে উল্লিখিত হয়। সম্ভবত জর্জ পিল এই নাটকটি রচনা করেছিলেন। গবেষকেরা সাধারণভাবে এই বিষয়ে একমত যে, এই নাটকটিকেই উইলিয়াম শেকসপিয়র তার কিং জন (রচনাকাল আনুমানিক ১৫৯৬ সাল) নাটকের আখ্যানসূত্র ও আদর্শ হিসেবে গ্রহণ করেছিলেন। Geoffrey Bullough, ed., Narrative and Dramatic Sources of Shakespeare, 8 Volumes, New York, Columbia University Press, 1957-75; Vol. 4, pp. 4-24 and 72-151. F. E. Halliday, A Shakespeare Companion 1564–1964, Baltimore, Penguin, 1964; pp. 503-4.
ফ্রিকুয়েন্সি-ডিভিশন মাল্টিপ্লেক্সিং

ফ্রিকুয়েন্সি-ডিভিশন মাল্টিপ্লেক্সিং (এফডিএম) একধরনের সিগন্যাল মাল্টিপ্লেক্সিং ব্যবস্থা যেখানে একাধিক বেজব্যান্ড সংকেতকে ভিন্ন ভিন্ন ফ্রিকুয়েন্সির বাহক তরঙ্গের সাথে মডুলেশন করা হয় এবং একসাথে যোগ করে মূল সংকেত তৈরি করা হয়। White, Curt (২০০৭)। Data Communications and Computer Networks। Boston, MA: Thomson Course Technology। পৃষ্ঠা 140–143। আইএসবিএন 978-1-4188-3610-8। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
হাফিজ আহমেদ মজুমদার

হাফিজ আহমেদ মজুমদার যিনি হাফিজ মজুমদার নামেই বেশি জনপ্রিয় হচ্ছেন একজন বাংলাদেশী শিক্ষানুরাগী, সমাজসেবী এবং রাজনীতিবিদ, সংসদ সদস্য। তিনি জুন ১৯৯৬ এবং ২০০৮, ২০১৮ সালের নির্বাচনে সিলেট-৫ আসন থেকে সংসদ সদস্য হিসাবে নির্বাচিত হন। তিনি সিলেটের বেশ কয়েকটি শিক্ষাপ্রতিষ্ঠানের প্রতিষ্ঠাতা যার মধ্যে রয়েছে স্ক্লার্সহোম, হাফসা মজুমদার মহিলা কলেজ, সাজ্জাদ মজুমদার বিদ্যানিকেতন, হাফিজ মজুমদার বিদ্যানিকেতন উল্লেখযোগ্য। হাফিজ মজুমদারে চাচা সাবেক সাংসদ ব্রিগেডিয়ার মজুমদার। সমাজসেবায় অবদানের স্বীকৃতি হিসেবে ২০১১ সালে আহসানিয়া মিশন কৃর্তক ‘খান বাহাদুর আহসানউল্লাহ স্বর্ণপদক’ ছাড়াও বেশ কিছু সম্মাননা ও পুরস্কারে ভূষিত হয়েছেন। হাফিজ মজুমদার ১৯৩৩ সালের ২৯ মার্চ ভারতের করিমগঞ্জ উপজেলা বর্তমানে সিলেট জেলার জকিগঞ্জ উপজেলায় জন্মগ্রহণ করেন। তার পিতার নাম ইমদাদুর রহমান মজুমদার ও মাতার নাম রহিমুন্নেসা মজুমদার। ভারতের চন্ডিনগর প্রাথমিক বিদ্যালয়ে শিক্ষালাভের পর যশোর জেলা স্কুল থেকে ১৯৫১ সালে মাধ্যমিক পরীক্ষায় উত্তীর্ণ লাভ করেন এবং ১৯৫৩ সালে সিলেট এমসি কলেজ থেকে উচ্চ মাধ্যমিক শিক্ষা লাভের পর বরিশাল বি.এম. কলেজ থেকে স্নাতকোত্তর লাভ করেন। ১৯৮৫ সালে তিনি হাফিজ মজুমদার শিক্ষা ট্রাস্ট প্রতিষ্ঠা করেন সিলেট জেলার শিক্ষার মান উন্নয়নের জন্য, যার অধীনে বিশটিরও বেশি শিক্ষা প্রতিষ্ঠান প্রতিষ্ঠা করা হয়। তিনি পূবালী ব্যাংকের সাবেক চেয়ারম্যান এবং ২০১৫ সাল থেকে ২০২১ সাল পর্যন্ত রেড ক্রিসেন্ট সোসাইটির চেয়ারম্যান হিসাবে দায়িত্ব পালন করেছেন। তার চাচা সাবেক সংসদ সদস্য মাহমুদুর রহমান মজুমদারের পরিবর্তে ১৯৯১ সালে প্রথম জাতীয় নির্বাচনে অংশ নেন, জুন ১৯৯৬ সালের অনুষ্ঠিত সপ্তম জাতীয় সংসদ নির্বাচনে বাংলাদেশ আওয়ামী লীগ মনোনয়নে নৌকা প্রতীকে অংশ নিয়ে জয়লাভ করে সিলেট-৫ আসন থেকে প্রথমবার তিনি সংসদ সদস্য নির্বাচিত হন। ২০০১ সালের নির্বাচনে তিনি পরাজিত হন, এরপর ২০০৮ সালের নির্বাচনে জয়লাভ করে পুনরায় সংসদ সদস্য হিসাবে নির্বাচিত হন। ২০১৪ সালের নির্বাচনে তিনি অংশগ্রহণ করেননি। ২০১৮ সালের নির্বাচনে তিনি বাংলাদেশ আওয়ামী লীগ থেকে মনোনয়ন পেয়ে নির্বাচনে অংশগ্রহণ করে জয় লাভ করেন। "সংসদ সদস্যের তালিকা ক্রমিক নং ২৩৩"। বাংলাদেশ জাতীয় সংসদ। ৩০ ডিসেম্বর ২০১৮। ২০১৬-১১-২৭ তারিখে মূল থেকে আর্কাইভ করা। সংগ্রহের তারিখ ২০১৮-১২-৩০।  "৭ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ২৪ সেপ্টেম্বর ২০১৫ তারিখে মূল (পিডিএফ) থেকে আর্কাইভ করা।  "৯ম জাতীয় সংসদে নির্বাচিত মাননীয় সংসদ-সদস্যদের নামের তালিকা"। জাতীয় সংসদ। বাংলাদেশ সরকার। ২০১৬-১১-২৭ তারিখে মূল থেকে আর্কাইভ করা। সংগ্রহের তারিখ ২০১৮-১২-৩০।  "একাদশ সংসদের সদস্য হলেন যারা"। বাংলানিউজটোয়েন্টিফোর.কম। ৩১ ডিসেম্বর ২০১৮। সংগ্রহের তারিখ ২১ জানুয়ারি ২০২০।  "হাফিজ মজুমদার"। মাছরাঙা টেলিভিশন। ৩০ ডিসেম্বর ২০১৮। [স্থায়ীভাবে অকার্যকর সংযোগ] প্রতিবেদক, নিজস্ব। "বাংলাদেশ রেড ক্রিসেন্ট সোসাইটির নতুন চেয়ারম্যান আবদুল ওয়াহ্হাব"। Prothomalo। সংগ্রহের তারিখ ২০২১-১১-২৪। [স্থায়ীভাবে অকার্যকর সংযোগ] "পরিচালনা পর্ষদের তালিকা"। বাংলাদেশ রেড ক্রিসেন্ট সোসাইটি। ৩০ ডিসেম্বর ২০১৮। ২৬ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ৩০ ডিসেম্বর ২০১৮।
ক্যারল রিড

স্যার ক্যারল রিড (ইংরেজি: Carol Reed; ৩০ ডিসেম্বর ১৯০৬ - ২৫ এপ্রিল ১৯৭৬) ছিলেন একজন ইংরেজ চলচ্চিত্র পরিচালক ও প্রযোজক। তিনি অড ম্যান আউট (১৯৪৭), দ্য ফলেন আইডল (১৯৪৮), দ্য থার্ড ম্যান (১৯৪৯) এবং অলিভার! চলচ্চিত্র নির্মাণের জন্য সর্বাধিক পরিচিত। অলিভার! চলচ্চিত্রের জন্য তিনি শ্রেষ্ঠ পরিচালনার জন্য একাডেমি পুরস্কার অর্জন করেন। অড ম্যান আউট শ্রেষ্ঠ ব্রিটিশ চলচ্চিত্র বিভাগে বাফটা পুরস্কার বিজয়ী প্রথম চলচ্চিত্র; চলচ্চিত্র নির্মাতা রোমান পোলান্‌স্কি একাধিকবার এই চলচ্চিত্রটিকে তার প্রিয় চলচ্চিত্র বলে উল্লেখ করেছেন। দ্য ফলেন আইডল দ্বিতীয় বাফটা পুরস্কার আয়োজনে শ্রেষ্ঠ ব্রিটিশ চলচ্চিত্রের পুরস্কার লাভ করে। ব্রিটিশ ফিল্ম ইনস্টিটিউটের ভোটে দ্য থার্ড ম্যান ছবিটি বিংশ শতাব্দীর সেরা ব্রিটিশ চলচ্চিত্র হিসেবে নির্বাচিত হয়। মিডশিপম্যান ইজি (১৯৩৫) লেবারনাম গ্রোভ (১৯৩৬) টেক অব দ্য ডেভিল (১৯৩৭) হোস ইউর লেডি ফ্রেন্ড (১৯৩৭) পেনি প্যারাডাইস (১৯৩৮) ব্যাংক হলিডে (১৯৩৮) ক্লিম্বিং হাই (১৯৩৯) এ গার্ল মাস্ট লিভ (১৯৩৯) দ্য স্টারস লুক ডাউন (১৯৪০) গার্ল ইন দ্য নিউজ (১৯৪০) নাইট ট্রেন টু মিউনিখ (১৯৪০) কিপস (১৯৪১) এ লেটার ফ্রম হোম (১৯৪১) দ্য ইয়াং মিস্টার পিট (১৯৪২) উই সার্ভ (১৯৪২) দ্য নিউ লট (১৯৪৩) দ্য ওয়ে আহেড (১৯৪৪) দ্য ট্রু গ্লোরি (১৯৪৫) অড ম্যান আউট (১৯৪৭) দ্য ফলেন আইডল (১৯৪৮) দ্য থার্ড ম্যান (১৯৪৯) আউটকাস্ট অব দ্য আইসল্যান্ডস (১৯৫২) দ্য ম্যান বিটউইন (১৯৫৩) এ কিড ফর টু ফার্থিংস (১৯৫৫) ট্রাপিজ (১৯৫৬) দ্য কি (১৯৫৮) আউর ম্যান ইন হাভানা (১৯৫৯) দ্য রানিং ম্যান (১৯৬৩) দ্য অ্যাগনি অ্যান্ড দ্য এক্সটাসি (২৯৬৫) অলিভার! (১৯৬৮) ফ্ল্যাপ (১৯৭০) ফলো মি! (১৯৭৩) ম্যালকম, ডেরেক (১৬ মার্চ ২০০০)। "Carol Reed: The Third Man"। দ্য গার্ডিয়ান। সংগ্রহের তারিখ ২০ ডিসেম্বর ২০১৮।  "Roman Polanski: Interviews"। মিসিসিপি বিশ্ববিদ্যালয় প্রেস। ২০০৫। পৃ. ১৫৯, ১৮৯। আইএসবিএন ৯৭৮-১-৫৭৮০৬-৮০০-৫। "Best 100 British films - full list"। বিবিসি নিউজ। ২৩ সেপ্টেম্বর ১৯৯৯। সংগ্রহের তারিখ ৩০ ডিসেম্বর ২০১৮।  উইকিমিডিয়া কমন্সে ক্যারল রিড সংক্রান্ত মিডিয়া রয়েছে। অলমুভিতে ক্যারল রিড ইন্টারনেট মুভি ডেটাবেজে ক্যারল রিড  (ইংরেজি) ব্রিটিশ ফিল্ম ইনস্টিটিউটের স্ক্রিনঅনলাইনে ক্যারল রিড ফাইন্ড এ গ্রেইভে ক্যারল রিড  (ইংরেজি)
ছোট মনির

তানভীর হাসান (জন্ম: ২৭ মে ১৯৭৮) হলেন একজন বাংলাদেশী রাজনীতিবিদ। তিনি টাঙ্গাইল-২ আসনের সাবেক সংসদ সদস্য। প্রবাসীদের মধ্যে তিনিই প্রথম সংসদ সদস্য হোন। তিনি জার্মানীতে আওয়ামী লীগের যুগ্ম সাধারণ সম্পাদক ছিলেন। ছোট মনির ১৯৭৮ সালের ২৭ মে টাঙ্গাইল জেলায় জন্মগ্রহণ করেন। বাবা এডভোকেট মোঃ আব্দুল গফুর এবং মাতা মোছাঃ হোছনে আরা বেগম। তার পৈতৃক নিবাস গোপালপুর উপজেলার ধোপাকান্দি ইউনিয়ন এর বরামা গ্রামে। ছোট মনির ২০২২ সালের ১৯ জানুয়ারিতে, বাংলাদেশ আওয়ামী লীগের প্রেসিডিয়াম সদস্য সাবেক মন্ত্রী শাজাহান খানের একমাত্র কন্যা ঐশী খানের সাথে বিবাহ বন্ধনে আবদ্ধ হন। আবদুল কাদের সিদ্দিকী আওয়ামী লীগে থাকার সময় ছোট মনির সিদ্দিকী পরিবারের সাথে রাজনীতিতে যুক্ত হন। কাদের সিদ্দিকী আলাদা দল গঠন করার পর ছোট মনির জার্মানি গমন করেন। পরবর্তীতে বাংলাদেশে আসার পর তিনি আওয়ামী লীগের টাঙ্গাইল জেলা শাখার বিজ্ঞান ও প্রযুক্তি বিষয়ক সম্পাদকের দায়িত্ব পান। এছাড়ও তিনি টাঙ্গাইল জেলা শ্রমিক ফেডারেশনের সাধারণ সম্পাদক হিসেবে দায়িত্ব পালন করছেন। তিনি টাঙ্গাইল-২ আসন থেকে একাদশ জাতীয় সংসদ নির্বাচন ও দ্বাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন। তিনি একাদশ জাতীয় সংসদের মৎস্য ও প্রাণিসম্পদ মন্ত্রণালয় সম্পর্কিত সংসদীয় স্থায়ী কমিটির সদস্য ছিলেন এবং টাংগাইল জেলার আওয়ামী লীগের বর্তমান কমিটির নবনির্বাচিত যুগ্ম সাধারণ সম্পাদক। ২০২৪ সালে অসহযোগ আন্দোলনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান। ছোট মনিরের বিরুদ্ধে ২০১৬ সালে বিদেশ থেকে অস্ত্র চোরাচালানের অভিযোগ উঠে। তার বিরুদ্ধে শিক্ষক নিক্সন হত্যা মামলার নির্দেশদাতা বলে অভিযোগও রয়েছে। এছাড়াও তার ও তার ভাইয়ের বিরুদ্ধে ঘাটাইলের সাবেক সাংসদ আমানুর রহমান খান রানার ভাইয়ের হত্যার অভিযোগ রয়েছে। "তানভীর হাসান"। প্রথম আলো। সংগ্রহের তারিখ ৩০ ডিসেম্বর ২০১৮।  "টাঙ্গাইল-২ (গোপালপুর এবং ভুঁইয়াপুর )"। mpnews.com.bd। সংগ্রহের তারিখ ২০২০-১০-০৯।  "শাজাহান খানের মেয়েকে বিয়ে করলেন এমপি ছোট মনির (ভিডিও)"। যুগান্তর। সংগ্রহের তারিখ ২০২২-০১-২৪।  "এমপি রানার ভূমিকায় ছোটমনি বড়মনি"। আমাদের সময়। ২৮ জুলাই ২০১৮ তারিখে মূল থেকে আর্কাইভ করা। সংগ্রহের তারিখ ৩০ ডিসেম্বর ২০১৮।  "দ্বাদশ জাতীয় সংসদ বিলুপ্ত"। যমুনা টিভি। সংগ্রহের তারিখ ২০২৪-০৮-০৭।  "'অস্ত্র চোরাকারবারি'র নৌকার প্রার্থিতার খবরে এলাকায় 'আতঙ্ক'"। বিডিনিউজ২৪। ২২ নভেম্বর ২০১৮ তারিখে মূল থেকে আর্কাইভ করা। সংগ্রহের তারিখ ৩০ ডিসেম্বর ২০১৮।